Võrumaa naiskodukaitsjate hulgas on igasuguseid naisi – sportlikke, ettevõtlikke, kuid ka vähem aktiivseid ja sportlikke , aga üks mis kindel, Võru naise veri ei värise.
Seega nähes, et meie oma armas Võrumaa Ringkonna esinaine Eleri Dräbtsinski on nõus minema NKK Proovile, olin ka mina, Anne Tammiste, valmis seda proovima. Kas ma kahetsen? Kus sa sellega, see oli vägev ja puhas nauding. Kampa saime veel ka Meeri Rägastiku ja Karin Krafti. Sain taaskord kinnitust, et meil on hea huumorimeelega naised.
Rada oli mõnus ning läbitav ka mulle mitte nii sportlikkule naiskodukaitsjale. Seega NKK proov on just neile eriti hea, kes pole orienteeritud võitma , vaid tahavad tunda rõõmu liikumisest ilma füüsilise suure koormuseta. Samuti ei pea kontrollpunkte kartma, sest enamik ülesandeid on seotud naiskodukaitse baasväljaõppega. Kuid on ka lahedaid üllatusi. Näiteks, kes on pajakinnastega teinud sõlmesid? Meeri ja Eleri kindlasti, sest nemad tõid meie kastanid tulest välja. Saime ennast proovile panna veel ka vibulaskmises, marssimises, supikoguste arvutamises neljale inimesele, kui ette on antud saja inimese kogus ja veel palju huvitavat. Kuid seda kõike peab ise omal nahal kogema ja läbi tegema.
Astu liikmeks
Võta ühendust oma elukohajärgse ringkonna esinaise või instruktoriga, kontaktid leiad ringkondade alt. Loe liikmeks astumisest veel edasi..
Meie, naised
Sissejuhatus, Keskjuhatus, Persoonilood, Kõne Isamaale